Oficialusis leidinys L 016 , 20/01/1989 p. 0017 - 0018

specialusis leidimas suomių kalba: skyrius 3 tomas 28 p. 0116

specialusis leidimas švedų kalba: skyrius 3 tomas 28 p. 0116



Komisijos reglamentas (EEB) Nr. 119/89 1989 m. sausio 19 d. iš dalies keičiantis Reglamentą (EEB) Nr. 2514/78 dėl sėklos dauginimo sutarčių, sudarytų šalyse, kurios nėra narės, registravimo valstybėse narėse EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo [1] su paskutiniais pakeitimais, padarytais Reglamentu (EEB) Nr. 3997/87 [2], ypač į jo 3a straipsnio 4 ir 9 dalis, kadangi Komisijos reglamente (EEB) Nr. 2514/78 [3] yra nurodyta informacija, kurią Bendrijoje įsikūrusi sutarties šalis turi pateikti už įregistravimą atsakingai institucijai; kadangi perduota informacija turi atitikti sutartyje nurodytą informaciją; kadangi dėl to reikėtų aiškiai nustatyti, kad būtina pateikti sutartį; kadangi nustatytą sutarčių įregistravimo dieną yra sunku nurodyti kai kurių rūšių kiekius, kurie bus importuojami į Bendriją; kadangi, siekiant sudaryti galimybę tiksliau įvertinti rinkos vystymosi tendencijas, reikėtų nustatyti kitą importo prognozių perdavimo datą; kadangi tam, kad būtų galima bent apytiksliai apskaičiuoti importuojamus kiekius, reikėtų patvirtinti nuostatą, kad turi būti pranešta apie šalyje, kuri nėra narė, esantį plotą, kuriame sėkla bus dauginama; kadangi šiame reglamente numatytos priemonės atitinka Sėklos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2514/78 iš dalies keičiamas taip: 1) 3 straipsnis pakeičiamas taip: "3 straipsnis Norėdama įregistruoti 1 straipsnyje numatytas sutartis, Bendrijoje įsikūrusi sutarties šalis 4 straipsnyje nurodytai institucijai pateikia sutartį ir nurodo bent jau šią informaciją: a) šalį, kurioje sėkla bus dauginama; b) sėklos rūšis ir veisles; c) daugintinos sėklos kiekį, kilmę ir kategoriją; d) sutartyje nurodytus prekybos metus, plotą, kuris bus apsėtas, kiekius, kuriuos numatyta importuoti į Bendriją ir planuojamą pristatymo grafiką." 2) 5 straipsnio 1 dalis papildoma taip: "Tačiau duomenis apie hibridinių kukurūzų sėklos apytikslį kiekį, kurį numatyta importuoti į Bendriją, ir planuojamą pristatymo grafiką galima paskelbti ne vėliau kaip per šešis mėnesius nuo sutarčių įregistravimo termino." 3) 6 straipsnis pakeičiamas taip: "6 straipsnis Valstybės narės kasmet ne vėliau kaip po 30 dienų nuo priede nurodytų galutinių terminų pasibaigimo praneša Komisijai apie plotus, kurie bus apsėti, ir apytikslį į Bendriją importuojamą padaugintą sėklos kiekį. Šie skaičiai suskirstomi pagal priede nurodytus prekybos metus, rūšis arba veislių grupes ir šalis, kurios nėra narės. Tačiau apie hibridinių kukurūzų sėklos apytikslį kiekį, kurį numatyta importuoti į Bendriją, Komisijai pranešama ne vėliau kaip per 30 dienų po to, kai apie jį buvo pranešta už įregistravimą atsakingai kompetentingai institucijai." 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. sausio 19 d. Komisijos vardu Ray Mac Sharry Komisijos narys [1] OL L 246, 1971 11 5, p. 1. [2] OL L 377, 1987 12 31, p. 36. [3] OL L 301, 1978 10 28, p. 10. --------------------------------------------------